Diari Oficial de la Generalitat Valenciana


Sumari del DOGV 6304, del 06-07-2010 (2010/7732)

ACORD de 2 de juliol de 2010, del Consell, constituït en junta general d'accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda l'ampliació del seu capital social i es modifiquen els estatuts.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6304

Data del DOGV
:   06-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7732


Data del document
:   02-07-2010

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * legislació
    * capital social
    * ampliació de capital
    * empresa pública
    * reglament intern

ACORD de 2 de juliol de 2010, del Consell, constituït en junta general d'accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda l'ampliació del seu capital social i es modifiquen els estatuts. [2010/7732]  
El Consell, en la reunió del dia 2 de juliol de 2010, va adoptar l'acord següent:  
El Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix, en els articles 144 i 152, que tant la modificació dels estatuts com l'ampliació del capital social correspon acordar-la a la Junta General d'Accionistes.  
La Generalitat és l'únic soci de la mercantil Ciutat de les Arts i de les Ciències, SA, per la qual cosa correspon al Consell, constituït en Junta General Universal d'Accionistes, tant l'adopció de l'acord de modificació dels estatuts de la societat, com l'ampliació del seu capital social, conforme al que establixen els estatuts de la societat, aprovats pel Decret 225/1991, de 9 de desembre, del Consell.  
El Consell, reunit a Valencia el dia 2 de juliol de 2010, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els punts següents de l'orde del dia de la reunió:  
1r. Ampliació del capital social de la mercantil en setanta-tres milions sis-cents quaranta-vuit mil euros (95.411.095 €), per mitjà de l'emissió de 18.412 noves accions nominatives de 4.000 euros de valor nominal cada una d'elles, de la mateixa sèrie i classe que les ja existents.  
2n. Modificació de l'article 7 dels estatuts socials, fixant el capital social en set-cents noranta-set milions sis-cents cinquanta-sis mil euros, dividit en 199.414 accions nominatives, de 4.000 euros de valor nominal cada una d'elles,.  
3r. Autorització al president i al secretari del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
4t. Autoritzar el secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i dels acords que s'hi han pres.  
Es troben presents tots els socis de la societat ja que, al tractar-se d'una empresa pública de la Generalitat, esta n'és el únic soci.  
Després de la deliberació oportuna i no havent-hi intervencions la constància de les quals se sol·licite, el Consell, en la seua condició de Junta General d'Accionistes, amb el caràcter d'universal, per unanimitat,  
ACORDA  
Primer  
Ampliar el capital social en setanta-tres milions sis-cents quaranta-vuit mil euros (67.481.872 €), per mitjà de l'emissió de 18.412 noves accions nominatives de 4.000 euros de valor nominal cada una d'elles, de la mateixa sèrie i classe que les ja existents, i numerades correlativament des del número 181.003 a la 199.414, ambdós inclusivament.  
Este augment de capital serà subscrit íntegrament per l'únic soci de la societat i es desemborsarà en efectiu, en els terminis següents:  
- 41.147.297 euros per mitjà d'aportacions dineràries en efectiu, en el moment de l'adopció de l'acord.  
- La quantitat pendent, que ascendix a 26.356.940 euros es desemborsarà mitjançant aportacions dineràries en efectiu en dos pagaments fraccionats, el primer de 32.957.380 euros en la primera quinzena del mes de juliol de 2010 i el segon de 84.361.870 euros en la primera quinze del mes d'octubre de 2010.  
Segon  
Modificar l'article 7 dels Estatuts socials, elevant el capital social en la mateixa quantitat a la de l'ampliació del capital acordada. La nova redacció de l'article dels Estatuts socials serà la següent:  
«Article 7  
El capital social es fixa en 848.869.262 euros, dividit en 199.414 accions nominatives, numerades correlativament de l'un al cent noranta-nou mil quatre-cents catorze, ambdós inclusivament, de 4.000 euros de valor nominal cada una d'elles, íntegrament subscrites. Les accions numerades de l'1 al 181.002 estan totalment desemborsades. Les accions números 181.003 a 199.414 es troben desemborsades tan sols en un 33 per cent. La part no desemborsada ascendix a la xifra de 06.931.777 euros. Els desemborsaments pendents s'efectuaran mitjançant aportacions dineràries en efectiu en dos pagaments fraccionats, el primer de 44.384.143 euros en la primera quinzena del mes de juliol de 2010 i el segon de 76.701.215 euros en la primera quinzena del mes d'octubre de 2010   
En representació d'estes accions s'emetrà un títol múltiple».  
Tercer  
Autoritzar el president i el secretari del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.  
Estos acords es transcriuen literalment.  
No havent-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la Mercantil Ciutat de les Arts i de les Ciències, SA.  
Valencia, 2 de juliol de 2010.- El vicepresident primer i secretari del Consell: Vicente Rambla Momplet.